จับตานโยบายกระตุ้นศก.SET สัปดาห์หน้าไปต่อ
SET สัปดาห์หน้าคาดฟื้นตัวต่อ หลังสัปดาห์ที่ผ่านมาปรับลงใกล้ระดับ 1,410 จุด ในช่วงนี้กองทุนจะเข้ามาสะสมหุ้นมากขึ้น เนื่องจากให้ผลตอบแทนมากกว่าพันธบัตร อีกทั้งมีประเด็นที่ช่วยหนุนดัชนี คือ รมว.คลังส่ง 6 แนวทางกระตุ้นศก.ต่อที่ประชุมครม. 4 ส.ค.นี้ และการประชุม กนง. 5 ส.ค. คาดยังคงดอกเบี้ยต่อหลังแนวโน้มทิศทางค่าเงินบาทอ่อนค่าแรงทะลุ 35 บ./เหรียญ
2 ส.ค. 2558

Technical Weekly: by Capital Nomura Securities (Thailand)
 
สัปดาห์หน้าคาดตลาดฟื้นตัวต่อเนื่อง หลังสัปดาห์ที่ผ่านมา SET ปรับตัวลงใกล้ระดับ Equity Risk Premium (ERP) ที่ 5.19% หรือ 1,410 จุด ซึ่งสะท้อนอัตราผลตอบแทนการลงทุนในตลาดหุ้นมากกว่าตลาดพันธบัตรช่วยหนุน LT-Fund เข้ามาสะสมหุ้นไทย เนื่องจากในอดีตที่ผ่านมาพบว่าที่ ERP 5.19% ถือว่าเป็นระดับที่มีนัยสำคัญเชิงพื้นฐานต่อการลงทุนกลางและยาว ซึ่งสามารถรองรับความเสี่ยงของตลาดหุ้นไทยแรงๆ ในอดีตได้ทุกรอบ ทั้งน้ำท่วมปี 54, การเมืองปลายปี 56-ต้นปี 57 ผสานกับการทยอยเปิดกองทุนทริกเกอร์ฟันด์ในช่วงนี้เพื่อเพิ่ม sentiment บวกต่อ SET มากยิ่งขึ้น
ส่วนประเด็นที่ต้องติดตามในสัปดาห์หน้า คือ การประชุมครม. ในวันที่ 4 ส.ค. ซึ่งคาดรัฐมนตรีว่าการกระทรวงการคลังเตรียมเสนอนโยบายกระตุ้นเศรษฐกิจ 6 ได้แก่ 1) การลงทุนระบบราง ถนนน้ำสนามบิน (SCC-CK-STEC-AOT และ TASCO), 2) กระตุ้นเศรษฐกิจผ่าน BOI (AMATA-HEMRAJ-WHA), 3) กระตุ้นโดยใช้นโยบายการเงินการคลังช่วยรากหญ้า (CPALL-ROBINS-SCB-KBANK และ MTLS), 4) เร่งเบิกจ่ายโครงการลงทุน (CK-STEC) 5) ขยายเวลาชำระหนี้หรือลดดอกเบี้ย เกษตรกรผ่านกองทุนหมุนเวียน (CPALL) และ 6) ปรับปรุงการบริหารสหกรณ์ โดยสัญญาณกระตุ้นเศรษฐกิจดังกล่าวจะฟื้นความเชื่อมั่นของนักลงทุนได้ดีขึ้นเพื่อหนุน SET อีกทางหนึ่ง
ขณะที่ การพิจารณาดอกเบี้ยนโยบายในการประชุมคณะกรรมการนโยบายการเงิน (กนง.) ในวันที่ 5 ส.ค.นี้ ทางฝ่ายวิจัย และ Consensus มีความเห็นสอดคล้องกันว่ารอบนี้ กนง.ยังคงอัตราดอกเบี้ยนโยบายไว้ที่ระดับ 1.5% เช่นเดิม หลังจากแนวโน้มทิศทางค่าเงินบาท ณ ปัจจุบันอ่อนค่าแรงทะลุระดับ 35 บาทต่อเหรียญ โดยลดแรงจูงใจต่อการใช้นโยบายการเงินกระตุ้นบาทอ่อน ช่วยหนุนหุ้น BANK ที่ Valuation ถูก (PBV อยู่ระดับ -1SD) ให้มีแรงซื้อกลับได้
 
คลิกเพื่อดูรายละเอียด…